Κανονισμός (ΕΚ) αριθ. 1229/2001 της Επιτροπής

της 19ης Ιουνίου 2001

για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη γτα την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμό (ΕΟΚ) αριθ. 2559/2000(2), και ιδίως το άρθρο 9,

Εκτιμώντας τα ακόλουθα:

(1) Η απόφαση 2000/418/ΕΚ της Επιτροπής, της 29ης Ιουνίου 2000, για τη ρύθμιση της χρήσης υλικών που παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες και για τροποποίηση της απόφασης 94/474/EΚ(3), όπως τροποποιήθηκε τελευταία από την απόφαση 2001/233/ΕΚ(4), προβλέπει στο παράρτημα Ι παράγραφος 1 στοιχείο α) σημείο i) ιδίως ότι η σπονδυλική στήλη βοοειδών ηλικίας άνω των 12 μηνών χαρακτηρίζεται ως ειδικό υλικό κινδύνου και πρέπει, ως εκ τούτου να αφαιρείται σύμφωνα με τους όρους που καθορίζονται στο σημείο 2 του παραρτήματος Ι.

(2) Η συμπληρωματική σημείωση 1 του κεφαλαίου 2 του παραρτήματος Ι του κανονισμού (ΕΟΚ) αριθ. 2658/87 που ορίζει, κατά πρώτον, ότι τα ολόκληρα σφάγια, τα μισά σφάγια και τα τέταρτα βοοειδών περιέχουν όλα τα κόκαλα και, κατά δεύτερον, στην παράγραφο 1. Β, πώς θα πρέπει να προσδιορίζεται ο αριθμός των πλευρών, ολόκληρων ή κομμένων, που αναφέρονται στο στοιχείο Α, πρέπει να προσαρμοστεί από την ημερομηνία έναρξης ισχύος της παραπάνω αναφερόμενης απόφασης 2001/233/EK δεδομένου ότι τα ολόκληρα σφάγια, τα μισά σφάγια και τα τέταρτα μπορούν να παρουασιάζονται με ή χωρίς τη σπονδυλική στήλη.

(3) Το παρόν μέτρο δεν συνεπάγεταιι ποσοτικούς περιορισμούς ή μέτρα ισοδυνάμου αποτελέσματος στις συναλλαγές με τις τρίτες χώρες σύμφωνα με το άρθρο 35 του κανονισμού (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(5).

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η συμπληρωματική σημείωση 1 του κεφαλαίου 2 του παραρτήματος Ι που επισυνάπτεται στον κανονισμό (ΕΟΚ) αριθ. 2658/87 τροποποιείται ως ακολούθως:

1. Το κείμενο της συμπληρωματικής σημείωσης 1. Β αντικαθίσταται από το ακόλουθο κείμενο: "Β. Τα προϊόντα που αναφέρονται στις συμπληρωματικές σημειώσεις 1. Α. α) έως ζ) του κεφαλαίου αυτού μπορούν να παρουσιάζονται με ή χωρίς τη σπονδυλική στήλη."

2. Προστίθεται η ακόλουθη νέα συμπληρωματική σημείωση 1. Γ: "Γ. Για τον προσδιορισμό του αριθμού των πλευρών, ολόκληρων ή κομμένων, που αναφέρονται στη συμπληρωματική σημείωση 1. Α, λαμβάνονται υπόψη μόνον εκείνες που συνδέονται με τη σπονδυλική στήλη. Στην περίπτωση που η σπονδυλική στήλη έχει αφαιρεθεί, θα λαμβάνονται υπόψη μόνον oι πλευρές, ολόκληρες ή κομμένες, οι οποίες άλλως θα συνδέονται απευθείας με τη σπονδυλική στήλη."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 31 Μαρτίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Ιουνίου 2001.

Για την Επιτροπή

Frederik Bolkestein

Μέλος της Επιτροπής

(1) ΕΕ L 256 της 7.9.1987, σ. 1.

(2) ΕΕ L 293 της 22.11.2000, σ. 1.

(3) ΕΕ L 158 της 30.6.2000, σ. 76.

(4) ΕΕ L 84 της 23.3.2001, σ. 59.

(5) ΕΕ L 160 της 26.6.1999, σ. 21.